शनिवार को अरुण उर्फ गुट्टी पुत्र इंदरनाथ निवासी सपेरा बस्ती एक शिकारी कुत्ते के साथ चंडीघाट पुल के समीप चौकी के पास से एक कपड़े का थैला लेकर जा रहा था। मुखबिर ने वन विभाग के अधिकारियों को सूचना दी कि तस्कर एक अजगर को पकड़कर ले जा रहा है। सूचना पर रेंजर दिनेश नौडियाल के नेतृत्व में वन दरोगा ओपी सिंह के साथ टीम मौके पर पहुंची और अरुण की तलाशी ली। तलाशी में उसके थैले से एक साढ़े छह फीट लंबा अजगर मिला। जिस पर विभाग ने अजगर को कब्जे में लेकर जंगल में सुरक्षित छोड़ दिया। अरुण के साथ एक शिकारी कुत्ता भी था। जिसे रेंज कार्यालय में आए अरुण के परिजनों को सौंप दिया गया। हरिद्वार रेंज के रेंजर दिनेश नौडियाल ने बताया कि अरुण के खिलाफ मुकदमा दर्ज कर जेल भेज दिया है। वहीं यह की जानने का प्रयास किया जा रहा है कि कहीं अरुण को कोई पुराना आपराधिक रिकॉर्ड तो नहीं।